שיחה:הוצאה להורג ללא משפט

message: הערך "הוצאה להורג ללא משפט" ללא משפט נועד לעסוק במצב שבו סמכות שלטונית מוציאה להורג אנשים הנמצאים בתחום שלטונה, שבו קיימת ללא קושי האופציה להעמידם למשפט. פעולות לחימה נגד טרוריסטים הנמצאים מחוץ לתחום שלטונה של המדינה, אין מקומן בערך זה, ולכן הוצאתי מערך זה את מלחמתה של ישראל בטרוריסטים של "ספטמבר השחור" ברחבי תבל, וכן את מלחמתה בטרוריסטים בשטחי הרשות הפלסטינית. דוד שי - שיחה 18:44, 24 ביולי 2009 (IDT)
replies: text: מה פירוש? צה"ל יכול לממש סמכותו לעצור אנשים בשטחי הרשות, גם בשטח A, ולהביא אותם למשפט - והוא אכן עושה זאת. ההתנקשויות מתבצעות במקביל, לא כתחליף. גם לגבי אנשים הנמצאים ברחבי תבל, ההגיון מחייב כי הקושי העומד בפני אופציית ההתנקשות אינו נופל מהקושי להעמידם למשפט. לדעתי הקטעים שהסרת רלוונטים ביותר ויש להחזירם. חצי חציל 21:56, 24 ביולי 2009 (IDT)
replies: text: :בשטחי יהודה ושומרון, שבהם צה"ל מסוגל ללכוד טרוריסטים, הוא עושה זאת. בשטחי רצועת עזה, שאינם בשליטת צה"ל אלא בשליטת חמאס, הנלחם בישראל וישראל נלחמת בו, משמש סיכול ממוקד - זו לחימה, וממש לא הוצאה להורג ללא משפט. ההיגיון שלך בעניין חיסול טרוריסטים ברחבי תבל הוא היגיון מקורי ביותר. אנא ממך, הפעל את קשריך הטובים, ושלח מכתב לאוסמה בן לאדן, ובקש ממנו להתייצב לחקירה במשטרת ניו יורק.

text: :הקטעים שהסרתי הם במקרה הטוב איוולת, ובמקרה הרע תעמולה - בכל מקרה אין להם מקום באנציקלופדיה. דוד שי - שיחה 23:39, 24 ביולי 2009 (IDT)
replies: text: ::את קטעי האיוולת והתעמולה הנוראיים שהסרת כתב אחד הוויקיפדים הוותיקים והמוערכים ביותר שלנו . על בן לאדן הוא לא כתב ולכן אזכורו בתגובתך לא מעלה ולא מוריד, אך כתיבתו על מבצע זעם האל היתה רלוונטית ביותר. מספיק להיתמם בדיעבד, אתה יודע היטב שישראל ביצעה אינספור פעולות "סיכול ממוקד" גם בגדה שהייתה ועודנה תחת שליטתה. חצי חציל 11:37, 25 ביולי 2009 (IDT)
replies: text: :::מודה ועוזב ירוחם.

text: :::ידוע לי על פרשת קו 300, לא ידוע לי על מקרה אחר של הוצאה להורג ללא משפט. כידוע לך, הריגה תוך כדי לחימה אינה בגדר הוצאה להורג ללא משפט. פעולות סיכול ממוקד ביהודה ושומרון נעשו בתקופה שקדמה ל"חומת מגן", כחלק מהלחימה בטרור שיצא משם בחסות הרשות הפלסטינית.

text: :::הערך שלפנינו הוא ערך חלקי ביותר, וחסר בו מידע רב, כזה שאינו שנוי במחלוקת, על מדינות רבות בעולם שבהן התקיימה או מתקיימת הוצאה להורג ללא משפט. מוטב להתמקד במידע חסר זה. דוד שי - שיחה 12:41, 25 ביולי 2009 (IDT)
replies: text: ::::רק לסבר את האוזן, חיסול סלאח שחאדה, סתם לשם הדוגמא, בוצע ביולי 2002, אחרי "חומת מגן" (לא שהבנתי מה הקשר), והרבה לפני ההתנתקות והשתלטות חמאס על הרצועה. לתפישתך אולי מדובר בהריגה תוך כדי לחימה אשר אינה בגדר הוצאה להורג ללא משפט, לתפישת רבים אחרים העניין אינו כה חד משמעי, וישנם גם כאלה שלתפישתם העניין חד משמעי לכיוון השני (ראה לדוגמא מאמר זה של חיים ברעם, אחד מיני רבים). אני לא רואה איך השאיפה להוסיף לערך מידע על מדינות נוספות מתנגשת עם השאיפה להשאיר שתי פסקאות ותיקות ומרכזיות המתארות בצורה מאוזנת את המחלוקת לגבי ההיבט הישראלי. חצי חציל 20:06, 25 ביולי 2009 (IDT)

text: ::::את הפסקה על מבצע זעם האל שוכנעתי שיש להסיר כיוון שהיא מהווה דוגמא פרטית של ה"סיכולים הממוקדים" הנידונים בהמשך. חצי חציל 20:27, 25 ביולי 2009 (IDT)
replies: text: :::::ישראל רחוקה מלהיות מרכז העולם, ועל הוגה הדעות והמומחה ללחימה בטרור חיים ברעם לא שמעתי מעולם. התמקדותך בזוטות הישראליות מונעת ממך לעסוק בסוגיות כלליות יותר וחשובות יותר, כגון הדספרסידוס בארגנטינה. אני, בכל אופן, הגעתי לכאן כדי לכתוב אנציקלופדיה, שמעניקה לקורא ראייה רחבה ומאוזנת של הנושא, ולא הצצה דרך חור המנעול של חיים ברעם. דוד שי - שיחה 22:56, 25 ביולי 2009 (IDT)
replies: text: ::::::אני רחוק מלהרגיש אשמה על כך שהפשעים שהממשלה שלי מבצעת טורדים את מנוחתי יותר מאלה המבוצעים ע"י החונטה הצבאית בארגנטינה. ההתייחסות שלך לנושא כ"זוטות" מעידה עליך הרבה יותר משהיא מעידה עלי. כך או כך מעז יצא מתוק ועריכותיך שיפרו את הערך. חצי חציל 23:32, 25 ביולי 2009 (IDT)
replies: text: :::::::ממשלתך רחוקה מאוד מלבצע פשעים - היא בסך הכל מנסה להגן על חיי, ולמשל לאפשר לי נסיעה באוטובוס בלי שמישהו יוציא אותי להורג בלא משפט.

text: :::::::בהתחשב ב-30,000 נרצחים חפים מפשע בארגנטינה ו-8,000 נרצחים חפים מפשע בסרברניצה, התמקדות בהריגתם של ראשי הטרור אחמד יאסין וסלאח שחאדה והצגתה כהוצאה להורג ללא משפט היא מעשה גרוע מעיסוק בזוטות, היא עיוורון, אבל ניסיתי להיות עדין.

text: :::::::ובשיפור הערך נתנחם. דוד שי - שיחה 23:50, 25 ביולי 2009 (IDT)
replies: text: ::::::::ובטמינת הראש בחול גם. חצי חציל 23:53, 25 ביולי 2009 (IDT)
thread_title: ישראל